Pollinon kansallispuisto

Pollinon kansallispuisto ital. Parco nazionale del Pollino on luonnonsuojelualue Italiassa. Se ulottuu kolmen maakunnan alueeelle: Cosenza, Potenza ja Matera. Se on unescon geopuistojen verkoston jäsen vuodesta 2015. Pollinon kansallispuisto on 192 565 hehtaarillaan Italian suurin suojelualue. Se kattaa Etelä-Apenniinit Calabriassa ja Lucaniassa. Se ulottuu Tyrrhenanmereltä Joonianmerelle, Cozzo del Pellegrinosta Serra Dolcedormeen, Piani di Campolongosta, Novaccosta ja Lanzosta Piani del Pollinoon, Argentino- ja Abatemarco-joista Lao- ja Raganello-rotkoihin sekä Peschiera- ja Frido-puroihin. Laaja ja koskematon alue suojelee harvinaisia ja endeemisiä lajeja, kuten bosnianmäntyä, maakotkaa ja metsäkauriita. Puiston suojeltuihin kasveihin kuuluvat miekkavalkku, pesäjuuri, kimalaisorho ja toinen orholaji Ophrys lacaitae, sekä eräät neulaheinän ja kurjenherneen alalajit. Pollino Massifilla on puiston korkeimmat huiput: Serra Dolcedorme (2 267 m), Pollino-vuori (2 248 m), Serra del Prete (2 181 m), Serra delle Ciavole (2 127 m) ja Serra di Crispo (2 053 m). Puiston alueella on paleontologisia kohteita, kuten Grotta del Romito ja Valle del Mercure, sekä kreikkalaisten valtakaudelta peräisin olevia arkeologisia kohteita, pyhäkköjä, luostareita, linnoja ja historiallisia kaupunkikeskuksia, kuten Laino Castello. Ympäristöä leimaavat maaseutuelämä, suositut kyläjuhlat ja 1400- ja 1500-luvuilla alueelle muuttaneet albaaniperäiset etniset ja kielelliset vähemmistöt (arbëreshë). Lähteet Aiheeesta muualla https://www.parconazionalepollino.it